== Påbegyndt i 1308 ==
Den [[Norge|norske]] konge [[Håkon 5. af Norge|Håkon 5. Magnusson]] påbegyndte byggeriet af fæstningen i [[1308]] for at overvinde [[Ragnhildsholmen]] i nærheden, som den svenske [[hertug]] [[Erik Magnusson af Södermanland|Erik af Södermanland]] havde i sin magt. "Huset" (fæstningen), som til at begynde med var af træ, blev efterhånden kraftigt forstærket med sten og blev med tiden et af Nordens stærkeste fæstningsværker. Borgen, som dengang kontrollerede grænseelven mellem Norge og Sverige, Göta älv, blev snart en af Norges vigtigste. Bagaholm – holmen hvor fæstningen ligger – var oprindelig et tingsted for [[Viken (Norge)|Vikens]] lagdømme. [[Høvedsmand]]en på Bohus styrede først den sydlige og senere også nordlige del af det landskab, som efterhånden fik navnet efter borgen, Bohuslen.
Bygninger,_konstruktioner_og_anlæg